I. ETNOGRAFI OG ANTROPOLOGI. 



Som udviklet af afdøde K. Bahnson i hans Etnografi (Kbhvn. 

 1900 I S. 218), er Amerikas Urbefolkning indvandret fra Asien over 

 Bering-Stræde, inden nogen udpræget mongolsk Type var dannet. 

 Den mongolske og den amerikanske Type er altsaa to selvstændige 

 Stammer paa den samme fælles Rod, to Sødskende. 



Tidspunktet for Amerikas første Befolkning ved Indvandring fra 

 Asien er uden Tvivl den kvaternære Tid, den Periode, som ligger 

 umiddelbart forud for den nuværende, men efter at de store Glet- 

 schere, der i Istiden havde dækket Nord-Amerika til Ohio og Mis- 

 souri, havde trukket sig tilbage. 



Ifølge Rinks bekendte Teori er det eskimoiske Folkeslag oprinde- 

 lig indianske Stammer, der syd fra langs de nordamerikanske Floder 

 langsomt ere pressede ud mod Havkysten ved det sydlige Alaska, og 

 der efterhaanden have erhvervet sig Muligheden for at leve ved 

 Polarhavets barske Kyster, for derefter langsomt at sprede sig over 

 nye Landstrækninger paa Amerikas nordlige Kyster, indtil Atlanter- 

 havet satte Grænse for deres Vandringer. Teorierne angaaende den 

 videre Overgang til Grønland, have i korte Træk udviklet sig saaledes: 



Giesecke, der besøgte Grønland 1806—13 gør opmærksom paa 

 Forskelligheder mellem Grønlænderne i den sydligste Del af Vest- 

 kysten og de øvrige Grønlændere paa Vestkysten ; og Graah , der 

 besøgte Østkysten 1829 — 30, gør opmærksom paa, at der er endnu 

 større Forskel mellem de sidstnævnte og Østlændingerne (Bind VI 158). 

 Efter Midten af Aarhundredet fremsatte Rink den Anskuelse, at baade 

 Vest- og Øst-Grønland er befolket nordfra (citeret i Bluhmes ..Fra et 

 Ophold i Grønland", Kbhvn 1865, S. 53 Anm.), men modificerer senere 

 Teorien derhen, at kun den nordlige Del af Østkysten skulde have 

 modtaget sin Befolkning fra den Kant (XXVI S. 292). 



Noget fastere Form antager Hypotesen, da G. F. Holm i 1881 frem- 

 satte den Anskuelse, at Sydlændingerne paa Vestkysten nedstamme fra 

 Østlændingerne (VI 158). Efter at Holm i 1883—85 havde besøgt 

 Angmagsalik, har Teorien antaget sin endelige Skikkelse: at Eski- 

 moerne maa antages at være gaaet fra Amerika over Smith-Sund til 



